open-index/open-wikipedia-markdown huggingface dataset:
NBA-ի ամառային լիգա

**NBA-ի ամառային լիգա**, **Լաս Վեգասի ամառային լիգա**, կամ **NBA Լաս Վեգասի ամառային լիգա** (անգլ.` *NBA Summer League*, *Las Vegas Summer League* և the *Las Vegas NBA Summer League*), բասկետբոլի ոչ ավանդական մրցակցային ժամանակաշրջան, որի ընթացքում Բասկետբոլի ազգային ասոցիացիայի (NBA) ակումբները մի քանի հանդիպումներ են անցկացնում` օգտագործելով ոչ իրենց խաղացողներին։ Հիմնականում թիմերը բաղկացած են լինում տվյալ տարվա դրաֆթում ընտրված նորեկներից, փոխարինող խաղացողներից, ինչպես նաև այլ բասկետբոլիստներից, ովքեր ունեն պոտենցիալ հաջորդ տարիների դրաֆթներում ընտրվելու համար։ Վերջիններիս ցույց տված խաղային ունակությունների հիման վրա ակումբների նախագահական կազմերը որոշումներ են կայացնում՝ պայմանագիր կնքել տվյալ մարզիկների հետ, թե՝ ոչ։

Ամառային լիգան կարևոր նշանակություն ունի ոչ միայն բասկետբոլիստների, այլ նաև երկրպագուների և ԶԼՄ-ների համար, քանի որ նրանք հնարավորություն են ստանում անվճար հաճախել այդ մինիհանդիպումներին և ականատես լինել տվյալ տարում դրաֆթացված առաջատար նորեկների ցուցադրած խաղին։

Ամառային լիգաներում կարող են հանդես գալ նաև ազատ գործակալներ, որոնց թիմերը կարող են հրավիրել իրենց ճամբարները և լիգայի ավարտից հետո պայմանագիր կնքել կամ չկնքել տվյալ անձանց հետ։ Օրինակ՝ Ջերեմի Լինը, ով 2012 թվականին ստացել էր NBA-ի տարվա ամենակատարելագործված բասկետբոլիստի տիտղոսը, ներկայացնելով Հարվարդի համալսարանը, չէր դրաֆթացվել 2010 թվականի դրաֆթում, սակայն «Դալաս Մավերիքսը» նրան հրավիրել էր խաղալու իր ճամբարում։ Լիգայի ամփոփումից հետ Լինի ունակությունները բավարարում են «Գոլդեն սթեյթ Ուորիորսին», որն էլ պայմանագիր է կնքում մարզիկի հետ։

Ամառային լիգայում հաղթանակը կամ պարտությունը քիչ նշանակություն ունի։ Շեշտը հիմնականում դրվում է երիտասարդ բասկետբոլիստների ցուցադրած ունակությունների վրա։

## Արտաքին հղումներ
* 2012-ի ամառային լիգայի հանդիպումները

Կատեգորիա:ԲԱԱ
Գուլագ

**Գուլագ** (, ռուսերենից թարգմանաբար՝ **Ճամբարների և կալանավայրերի գլխավոր վարչություն** ), ԽՍՀՄ Ներքին գործերի ժողովրդական կոմիսարիատի , ԽՍՀՄ ներքին գործերի նախարարության և ԽՍՀՄ արդարադատության նախարարության ստորաբաժանում, որը 1934-1960 թվականներին իրականացնում էր զանգվածային բռնի ազատազրկման և կալանավորման վայրերի ղեկավարումը։
thumb|1923–1967 թթ․ Գուլագների ճամբարների տեղակայման քարտեզ «Մեմորիալ» իրավունքների պաշտպանության միության տվյալներով

## Ծանոթագրություններ

## Արտաքին հղումներ
* Գուլագի վիրտուալ թանգարան 

Կատեգորիա:Հալածանքներ ԽՍՀՄ-ում
Կատեգորիա:Խորհրդային դարձվածքներ
ԱՄՆ Պետական դեպարտամենտ

մինի|150px|ԱՄՆ պետդեպարտամենտի դրոշմանիշը
**ԱՄՆ Պետական դեպարտամենտ** (), արտաքին քաղաքական գլխավոր գերատեսչությունը ԱՄՆ-ում (1789 թվականից), որն իրականացնում է արտաքին գործերի մինիստրության ֆունկցիաներ։ Գլխավորում է պետական քարտուղարը։ Իրավաբանորեն խորհրդակցական մարմին է (սահմանադրությամբ արտաքին քաղաքականության իրականացումը վերապահված է պրեզիդենտին)։ Պետական դեպարտամենտը փաստորեն վարում է պրեզիդենտի և կոնգրեսի մշակած արտաքին քաղաքական կուրսը։ Իրագործում է նաև որոշ, միայն ներքին գործերին վերաբերող (մասնավորապես օրենքների հրապարակման) ֆունկցիաներ։ ԱՄՆ առաջին պետքարտուղարը եղել է Թոմաս Ջեֆերսոնը։ 2021 թ-ի հունվարի 26-ից այս պաշտոնը ղեկավարում է Էնթոնի Բլինքենը։ 1947 թ-ից պետդեպարտամենտը տեղակայված է՝ Վաշինգտոնում՝ Հարի Թրումենի տանը։

## Արտաքին հղումներ
* Պաշտոնական կայք էջ 

Կատեգորիա:ԱՄՆ-ի նախարարություններ
Կատեգորիա:Արտաքին գործերի նախարարություններ
Կատեգորիա:ԱՄՆ Պետական դեպարտամենտ
Տամագոչի

մինի
**Տամագոչի** (), վիրտուալ ընտանի կենդանի։ Հիմնականում ձվաձև փոքրիկ համակարգիչ է, մոտ 5 սմ տրամագծովով, lcd էկրանով և երեք կոճակով։ Արտադրողն է ճապոնական Բանդայի ընկերությունը։ Անունը կազմված է «տամագո» (ճապոներեն՝ ձու) և watch (անգլերեն՝ ժամացույց) բառերից։

Առաջին անգամ շուկայումն է հայտնվել 1996 թվականի նոյեմբերին։

Կատեգորիա:Խաղալիքներ
Կատեգորիա:Ճապոնիայի մշակույթ
Կատեգորիա:1997 հիմնադրումներ ԱՄՆ-ում
Կատեգորիա:1996 հայտնված արտադրանքներ
Կատեգորիա:1996 հիմնադրումներ Ճապոնիայում
Ռոբերտ Հեֆթ

**Ռոբերտ "Բոբ" Հեֆթ** (, ), Միացյալ Նահանգների ներկայիս դրոշի հեղինակն է։ Նա իր մանկությունն անցկացրել է  Լանկաստերում, Օհայո, որտեղ ստեղծել է ամերիկյան դրոշը՝ որպես դպրոցական նախագիծ։
 
## Ծանոթագրություններ

Կատեգորիա:Ամերիկացի արվեստագետներ
Կատեգորիա:Դրոշ ստեղծողներ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիզայներներ
Կատեգորիա:Սրտամկանի ինֆարկտից մահացածներ
Կարստ

thumb|Կարստային գետ
**Կարստ**ային (Սլովենիայում գտնվող Կարստ սարահարթի անունից) երևույթները առաջանում են լուծվող ապարներում՝ կապված ջրի և քիմիական պրոցեսների հետ, երբ ջուրը մակերևույթներից ճեղքվածքների միջոցով թափանցում է երկրի ընդերքը։ Այստեղ նա լուծում է կրաքարը և առաջացնում ընդարձակ անձավներ` նրանց մեջ երբեմն առաջացնելով ստորերկրյա լճեր։ Որոշ գետեր անհետանում են խոր իջվածքներում, հոսում են գետնի տակով, ապա դուրս գալիս երկրի մակերևույթ։ 
thumb|Կարստային գոյացություններ
Կարստային երևույթներ երկրագնդում դիտվում են ոչ միայն լեռներում, այլև հաթավայրերում։

Կարստային երևույթների ամենատիպիկ արտահայտությունը քարանձավներն են։ Սրանք շատ դեպքերում ստորերկրյա գոյակցություններ են։

Կարստը բնութագրվում է մակերեսային (կառեր, փակ խորություններ, ձագարներ, գոգավորություններ) և ստորերկրյա (անցքեր, խոռոչներ, անձավներ) ձևերի համալիրով, գետային ցանցի, լճերի և ստորերկրյա ջրերի յուրահատուկ շրջանառությամբ ու ռեժիմով։ Զարգանում է կարբոնատային (կրաքար, դոլոմիտ, կավիճ) և ոչ կարբոնատային (գիպս, քարաղ) ապարներում՝ մակերեսային և ստորերկրյա ջրերի համատեղ ներգործությունից։ Ապարների տարրալուծումը հաճախ ուղեկցվում է մեխանիկական լվացումով։ Ամենաերկար կարստային անձավը (Ֆլինտ–Ռիջը, Կենտուքիում) ավելի քան 100 կմ է, ամենախոր անդունդը (Բերժե, Ֆրանսիայում)՝ 1112 մ։ Կարստային վայրերին բնորոշ է մակերեսային հոսքի սակավությունը։ Գետակներն ու աղբյուրները հաճախ անցնում են ստորերկրյա խոռոչները, հոսում նրանցով և դուրս գալիս երկրի մակերես հզոր աղբյուրների ձևով։ Կարստային երևույթներին արտաքնապես նման է կեղծ Կարստի երևույթը, որն առաջանում է սառույցներում և սառած գրունտներում։ Կարստը բարդացնում է շինարարական աշխատանքները, դժվարացնում օգտակար հանածոների հանույթը։ Կարստը զարգացած է Արևելա–Եվրոպական հարթավայրում, Ղրիմում, Ուրալում, Կովկասում, Հարավսլավիայում, Չինաստանում, ԱՄՆ–ում և այլուր։

## Ծանոթագրություններ

Կատեգորիա:Երկրաբանական գործընթացներ
Կատեգորիա:Գեոմորֆոլոգիա
Ջոն Քերի

**Ջոն Ֆորբս Քերի** (, ծնվ. ), ամերիկացի քաղաքական գործիչ ԱՄՆ պետքարտուղար։ Նա եղել է Միացյալ Նահանգների Սենատի անդամ, Միջազգային հարաբերությունների կոմիտեի նախագահ։ Քերին եղել է ԱՄՆ նախագահի թեկնածու Դեմոկրատական կուսակցությունից 2004 թվականի նախագահական ընտրություններում, որի ժամանակ պարտվել է Ջորջ Ու. Բուշին։

Քերին ծնվել է Կոլորադո նահանգի Օրորա քաղաքում և սովորել է Մասաչուսեթսի և Նյու Հեմփշիր գիշերօթիկ դպրոցներում։ Նա ավարտել է Եյլի համալսարանը 1966 թվականին քաղաքագետի որակավորմամբ։ Քերին 1966 թվականին ընդգրկվել է ռամածովային պահեստազորում և 1968-1969 թվականներին չորս ամսով գործուղվել է Հարավային Վիետնամ, որպես արագ մոտորանավակի ղեկավար-սպա։ Այս ծառայության համար նրան շնորհվել է Արծաթե աստղ մեդալ, Բրոնզե աստղ մեդալ և երեք հատ Պուրպուրային սիրտ մեդալ։ Ծառայությունից վերադառնալուց հետո Քերին միացավ Վիետնամի հակապատերազմական վետերանների միությանը, որտեղ նա ծառայեց որպես հրապարակախոս և քարոզում էր հակապատերազմական սկզբունքներ ուղղված Վիետնամական պատերազմին։ Նա մասնակցեց Ֆուլբրայթի լսումներին մինչև Սենատի միջազգային հարաբերությունների կոմիտեի անդամ դառնալը, և գտնում էր, ԱՄՆ-ը Վիետնամում պատերազմական հանցագործություններ է գործել։

Բոստոնի իրավաբանական քոլեջի կողմից գիտությունների դոկտորի կոչում ստանալուց հետո Քերին աշխատեց որպես տարածքային դատախազի օգնական։ Նա ծառայել է որպես Մասաչուսեթսի Լեյտենանտ-նահանգապետ Միքայել Դուկակիսի ժամանակ 1983-ից 1985 թվականներին։ Նա կարողացավ հաղթել սենատորի ընտրություններում և դարձավ սենատոր մյուս տարվա հունվարից։ Միջազգային հարաբերությունների կոմիտեում նա նշանակեց մի շարք լսումներ, որոնց հիմնական թեման էր Իրանի դեմ պատժամիջոցները։ Քերին վերընտրվեց ևս 4 անգամ՝ 1990, 1996, 2002 և 2008 թվականներին։ 2002 թվականին Քերին կողմ քվեարկեց Նախագահին լիազորություն տալու Սադամ Հուսեյնի ռեժիմը տապալելու համար, սակայն զգուշացրեց, որ նախքան պատերազմի մեջ մտնելը պետք է սպառել բոլոր դիվանագիտական ջանքերը։

2004 թվականի նախագահական ընտրությունների քարոզարշավի ժամանակ, Քերին քննադատեց Ջորջ Ու. Բուշ-ին Իրաքյան պատերազմի համար։ Նա և նրա փոխնախագահի թեկնածու սենատոր Ջոն Էդվարդսը պարտվեցին ընտրություններում։ Քերին դարձավ Միջազգային հարաբերությունների կոմիտեի նախագահ 2009 թվականին։ 2013 թվականին Քերին Բարաք Օբամայի կողմից ներկայացվեց որպես հաջորդ պետքարտուղար, ով փոխարինեց Հիլարի Քլինտոնին և հաստատվեց Սենատի կողմից 2013 թվականի հունվարի 29-ին։

## Ծանոթագրություններ

Կատեգորիա:1943 ծնունդներ
Կատեգորիա:ԱՄՆ սենատորներ
Կատեգորիա:ԱՄՆ սենատորներ դեմոկրատական կուսակցությունից
Կատեգորիա:ԱՄՆ-ի պետքարտուղարներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Եյլի համալսարանի շրջանավարտներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի գրողներ
Կատեգորիա:ԱՄՆ-ի քաղաքական գործիչներ
Կատեգորիա:Բրոնզե աստղի մեդալակիրներ (ԱՄՆ)
Կատեգորիա:20-րդ դարի ամերիկացի գրողներ
Կատեգորիա:Ամերիկացի փաստաբաններ
Կատեգորիա:Ամերիկացի իրավաբաններ
Կատեգորիա:Ամերիկացի հասարակական գործիչներ
Կատեգորիա:Ամերիկացի քաղաքագետներ
Կալաշնիկովի ձևափոխված ավտոմատ

**ԿՁԱ** () կամ **Կալաշնիկովի ձևափոխված ավտոմատ** (), հրաձգային զենք, որի խնդիրն է հակառակորդին մարդկային կորուստներ պատճառելը։ Այս ավտոմատը 1959 թվականին մտավ ԽՍՀՄ սպառազինություն՝ ԿԱ -ին փոխարինելու նպատակով։ Զենքի տրամաչափն է 7.62 մմ է, իսկ քաշը առանց փամփուշտների 3.1 կգ է։ Լիցքավորված պահեստատուփով 3.6 կգ է։ 1 պահեստատուփը պարունակում է 30 փամփուշտ։ 1 զենքի հետ տրվում է 4 պահեստատուփ դրանց համար նախատեսված պայուսակով, այսինքն 120 փամփուշտ։ 1 փամփուշտի քաշը 16.2 գ է։ Զենքի երկարությունը 880 մմ է, իսկ տեղադրված սվին դանակով 1020 մմ է։ Կրակի նշանառու հեռավորությունը 1000 մ է, իսկ է մահացու հեռավորությունը 1500 մ է։ Մարտական արագաձգությունը մենահատ կրակի դեպքում կազմում է 40 կր/ր, իսկ ավտոմատ կրակի դեպքում 100 կր/ր։ Հրաձգության տեմպը 600-660 կր/ր է։ Փամփուշտի գնդակի սկզբնական արագությունը կազմում է 715 մ/վ։

## Կալաշնիկովի ձևափոխված ավտոմատի ավտոմատիկայի աշխատանքի նկարագրությունը
Կալաշնիկովի ձևափոխված ավտոմատի ավտոմատիկայի աշխատանքը հիմնված է վառոդային գազերի էներգիայի վրա։ Կրակի ժամանակ վառոդային գազերի մի մասը, որոնք դուրս են մղում փամփուշտի գնդակը, շարժվում են փողի խողովակի միջոցով գազային խուց և ճնշում են գործադրում գազային մխոցի դիմային պատին շարժելով մխոցը, փակաղակային ձողիկը և փակաղակը ետնամասային դիրք։ Փակաղակը բացում է փողի խողովակը, վառոդային գազերի ճնշումը փամփուշտից առանձնացնում է պարկուճը՝ դուրս նետելով այն։ Հետադարձ մեխանիզմի միջոցով փակաղակային ձողիկը և փակաղակը վերադառնում են առաջնային դիրք։ Փակաղակը նոր փամփուշտը ուղարկում է փամփշտանոց և փակում է փողի խողովակը։

## Տարատեսակներ
ԿՁԱ-ի տարատեսակներ են համարվում ԿՁԱՆ () (Կալաշնիկովի ձևափոխված ավտոմատ գիշերային (), այսինքն գիշերային նշանառման հարմարանքով), ԿՁԱԾ () (Կալաշնիկովի ձևափոխված ավտոմատ ծալովի (), այսինքն ծալովի կոթով), սրանք էլ իրենց տարատեսակները ունեն։

## Կալաշնիկովի ձևափոխված ավտոմատի կառուցվածքը
Կալաշնիկովի ձևափոխված ավտոմատը ունի հետևյալ կառուցվածքը.
*փող, փողի տուփ, հարվածող ձգան մեխանիզմ, կոթ և ատրճանակային բռնակ
*փողի տուփի կափարիչ
*փակաղակային ձողիկ շրջանակ գազային մխոց
*փակաղակ
*հետադարձ մեխանիզմ
*գազափողակ փողային պահպանակ
*փողակալ
*պահեստատուփ
*սվին դանակ
*հրացանի շամփուր
*պիտույքների տուփ
*փողաբերան արգելակ-կոմպենսատորով

## Շահագործող երկրներ
thumb|right|Լեհաստանում, 15 օգոստոսի, 2006 թվական
thumb|right|Եգիպտոսի Զինված ուժերի զինվորները զինավարժությունների ժամանակ տեղական արտադրության Misr ինքնաձիգներով
thumb|center|800px|ԿՁԱ կամ նրա ձևափոխվա տարբերակների օգտագործումն աշխարհում

## Ծանոթագրություններ

## Տես նաև
* ԱԿ-47

## Արտաքին հղումներ
* Zonawar.ru կայք  

Կատեգորիա:1950 հիմնադրումներ
Սուրբ Էրազմուսի կրակներ

մինի|Սուրբ Էրազմուսի կրակները նավի կայմերի վրա։
**Սուրբ Էրազմուսի (Էրազմոսի, Էլմի) կրակներ**, լուսային բռնկումներ են փնջերի ձևով կամ թագաձև։ Առաջանում են բարձր օբյեկտների ծայրերին (կայմերի, ժայռերի, միայնակ ծառերի)՝ մթնոլորտում էլեկտրական բարձր դաշտի առկայությամբ։ Առաջանում են, երբ մթնոլորտում էլեկտրական դաշտը մոտ 500 Վ/մ կամ ավելի բարձր է։ Հաճախ առաջանում է ամպրոպի ժամանակ, կամ նրանից առաջ և ձմռանը բքից առաջ։

Երևույթն անունն ստացել է կաթոլիկ սուրբ, նավաստիների հովանավոր Էրազմուսի անունից։ Էրազմուսի կրակների հայտնվելը նավաստիներին հաջողություն էր խոստանում, իսկ վտանգի ժամանակ՝ փրկություն։

Հաճախ բռնկումն առաջանում է հրաբխային մոխրի միջով թռչող ինքնաթիռի երեսապատման թիթեղի վրա։

## Ծանոթագրություններ

Կատեգորիա:Էլեկտրական պարպում
Կատեգորիա:Ծովային առասպելներ
Կատեգորիա:Մթնոլորտային էլեկտրական երևույթներ
Թերի Քրյուզ

**Թերի Ալան Քրյուզ** (, ), ամերիկացի կինոդերասան, նախկին պրոֆեսիոնալ ամերիկյան ֆուտբոլիստ։

Որպես դերասան առավել հայտնի է «Սպիտակամորթ թռչնակները», «Անզպելիները», «Անզսպելիները 2» և մի շարք այլ ֆիլմերում հանդես գալու համար։ Քրյուզի մասնակցությամբ առավել հայտնի հեռուստաշոուներից են «Բոլորն ատում են Քրիսին» և «Բրուքլին 9-9» սիթքոմները։ Հայտնի է նաև «Оld Spice» դեզոդորանտի գովազդաշարերում հանդես գալու համար։

1991-1996 թվականների ընթացքում Քրյուզը հանդես է եկել Ամերիկյան ֆուտբոլի ազգային լիգայի (NFL) չորս ակումբներում՝ «Լոս Անջելես Ռեմս», «Սան Դիեգո Չարջերս», «Վաշինգթոն Ռեդսկինս» և «Ֆիլադելֆիա Իգլս» ակումբներում։

## Անձնական կյանք
1990 թվականից Քրյուզը ամուսնացած է Ռեբեկա Քինգի հետ։ Նրանք ունեն երեք դուստր՝ Ազրիելը (ծնվ․ 1990 թ․), Թերան (ծնվ․ 1999 թ․), Վինֆրին (ծնվ․ 2004 թ․), և մեկ որդի՝ Իսայան (ծնվ․ 2007 թ․)։

## Ֆիլմագրություն
### Ֆիլմեր

### Հեռուստատեսություն

### Տեսահոլովակներ

### Համակարգչային խաղեր

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1968 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի ամերիկյան ֆուտբոլիստներ
Կատեգորիա:Ամերիկացի կատակերգուներ
Կատեգորիա:Ամերիկացի մարզիկներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Աստղային փոշի

**«Աստղային փոշի» **(), ռեժիսոր Մեթյու Վոնի ֆիլմերից, որի գլխավոր դերերը մարմնավորում են Չարլի Կոքսը, Կլեր Դենսը, Միշել Պֆայֆերը, Ռոբերտ Դե Նիրոն, Մարկ Ստրոնգը, Ջեյսոն Ֆլեմինգը, Ռուպերտ Էվերեթը, Քեյթ Մագովանը, Սիեննա Միլերը, Նատանիել Փարկերը։

## Սյուժե
Անգլիական փոքրիկ մի գյուղ գերբնական հարակից աշխարհից բաժանված է մի հին պատով։ Պատի հետևում թագավորում է մագիան և կախարդությունը։ Երիտասարդ Տրիստան Տորնը գյուղի ամենագեղեցիկ աղջկան խոստանում է բերել երկնքից վայր ընկած աստղը, որն ընկել էր պատի հակառակ կողմում։ Այսպիսով սկսվում է Տրիստանի արկածները և նա ճանապարհին հանդիպում է հզոր թագավորի, նրա նենգամիտ որդու, հզոր վհուկի և ծովահենների նավապետի հետ։ Նա կարողանում է գտնել իր իրական սերը, իր ճակատագիրն ու էությունը ճանաչելու բանալին։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների բրիտանական ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:DC կոմիքսների էկրանավորումներ
Կատեգորիա:Paramount Pictures ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Մեթյու Վոնի ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Անգլիայում
Եմիշճան

**Եմիշճան**, գյուղը գտնվում է Արցախի Հանրապետության Մարտունու շրջանում։ Վարչական կենտրոն Մարտունի շրջկենտրոնից հեռու է 15 կմ դեպի հյուսիս-արևմուտք, իսկ մայրաքաղաք Ստեփանակերտից` 50 կմ։։

## Աշխարհագրություն
Գտնվում է Արցախի լեռնաճյուղի հյուսիսային ստորոտի սարահարթի անտառապառ լեռնալանջին՝ 900 մետր բարձրության վրա։ Եմիշճան գյուղի հողային տարածությունը կազմում է 1419,90 հա։

### Կլիմա
Կլիման չոր մերձարևադարձային է, օդի տարեկան միջին ջերմաստիճանը +10 աստիճան է, հուլիսի միջին ջերմաստիճանը կազմում է +18 աստիճանից մինչև +22 աստիճան, առավելագույն ջերմաստիճանը հասնում է +37 աստիճանի, լեռներում՝ +32 աստիճանի։ Հունվարի միջին ջերմաստիճանը կազմում է -8 աստիճանից մինչև -12 աստիճան։ Տեղումների տարեկան միջին քանակը կազմում է 410-520 մմ։

## Պատմություն
Եմիշճան գյուղը հնում եղել է Արցախ նահանգի Վարանդայի մելիքության, ապա Ելիզավետպոլի նահանգի Շուշիի գավառի մեջ։
 
### Արցախյան ազատամարտ (1991-1994)

1988 թվականին Եմիշճան գյուղում կազմավորվել է ինքնապաշտպանական մարտական ջոկատ Գ․ Հովհաննիսյանի հրամանատարությամբ, որը միավորվել է այլ ջոկատների հետ, ստեղծելով, վաշտ, ապա՝  գումարտակ։ Ջոկատն 1992 թվականին ներառվելով Մարտունու պաշտպանական շրջանի ստորաբաժանումների կազմում, մասնակցել է Աղդամի, Մարտունիի և Արցախի այլ շրջանների ինքնապաշտպանական և ազատագրման մարտերին։ Գյուղի բնակիչները մասնակցել են նաև 1941-1945 թվականների պատերազմին։ Գյուղից ԼՂՀ «Մարտական խաչ» 1-ին աստիճանի շքանշանով պարգևատրվել է Լ. Շումանյանը, «Մարտական խաչ» 2-րդ աստիճանի շքանշանով՝ Գ. Հովհաննիսյանը, «Մարտական ծառայությունների համար» մեդալով ՝ Է. Աբրահամյանը։ Գյուղից զոհվել է 1 ազատամարտիկ։ Շ

## Պատմամշակութային հուշարձաններ
Գյուղում պահպանվել են 16-17-րդ դարերի «Թազա սուրբ» խաչքարը, 16-17-րդ դարերի «Թազա սուրբ» մատուռը, 13-14-րդ դարերի «Երե չփրներ» գերեզմանոցը, 13-14-րդ դարերի «Երե չփրներ» խաչքարը կառուցված եկեղեցին, 13-17-րդ դարերի գյուղատեղիների մնացորդները, 17-18-րդ դարի «սբ․ Ստեփանոս» եկեղեցին։

## Բնակչություն
Գյուղի բնակչության թիվը 1907 թվականի տվյալներով կազմել է 619 մարդ, 1974 թվականի տվյալներով կազմել է 150 մարդ, 2005 թվականի մարդահամարի տվյալներով կազմել է 164 մարդ, իսկ 2010 թվականի տվյալներով կազմում է 170 մարդ, 44 ընտանիք։

## Անվանում
Նախկինում անվանվել է Եմեշջան, նաև Եմիշա, Եմիջա, Եմիշջան վերանվանվել Եմիշճան։

## Տնտեսություն
Գյուղի բնակիչները զբաղվել և զբաղվում են անասնապահությամբ, հացահատիկային, կերային, բանջարաբոստանային կուլտուրանների մշակությամբ, խոզապահությամբ, մեղվապահությամբ, այգեգործությամբ։

## Հասարակական կառույցներ
Գյուղում գործել և գործում են ութամյա դպրոց, ակումբ, բուճմանկաբարձական կետ։

## Ծանոթագրություններ

Կատեգորիա:Մարտունու շրջանի բնակավայրեր
Ռուսլան և Լյուդմիլա (օպերա)

[մինի|աջից|[Ֆեոդոր Շալյապինը Ֆարլաֆի դերում]]
**Ռուսլան և Լյուդմիլա** (), ռուս կոմպոզիտոր Միխայիլ Գլինկայի օպերա հինգ գործողությամբ։ Ռուսերեն լիբրետտոն Վալերիան Շիրոկովի, Կոնստանտին Բախտուրինի, Նեստոր Կուկոլնիկի և այլոց մասնակցությամբ՝ ըստ Ալեքսանդր Պուշկինի համանուն պոեմի։ Առաջին անգամ կատարվել է 1842 թ. դեկտեմբերի 9–ին Սանկտ Պետերբուրգի Մարիինյան օպերային թատրոնում։

Օպերան համարվում է Գլինկայի լավագույն ստեղծագործություններից մեկը և ներկայում էլ ընդգրկված է ռուսական բազմաթիվ օպերային թատրոնների խաղացանկերում։

## Գործող անձինք
* Սվետոզար, Կիևի մեծ իշխան (բաս)
* Լյուդմիլա, նրա դուստրը (սոպրանո)
* Ռուսլան, կիևյան դյուցազն, Լյուդմիլայի փեսացուն (բարիտոն)
* Ռատմիր, Խազարիայի իշխան (կոնտրալտո)
* Ֆարլաֆ, վարյագ դյուցազն (բաս)
* Գորիսլավա, Ռատմիրի գերուհին (սոպրանո)
* Ֆինն, բարի կախարդ (տենոր)
* Նաինա, չար կախարդուհի (մեցցո–սոպրանո)
* Բայան, երգիչ–վիպասան (տենոր)
* Չերնոմոր, չար կախարդ (առանց խոսքերի)
* Սվետոզարի որդիներ, դյուցազներ, բոյարներ, սպասավորներ և այլն։

Գործողության ժամանակը՝ հեքիաթային ժամանակներ («վաղուց անցած օրեր»)։ Գործողության տեղը՝ Կիև ու հեքիաթային տեղեր։

## Ծանոթագրություններ

Կատեգորիա:Գլինկայի օպերաներ
Կատեգորիա:Ռուսերեն օպերաներ
Կատեգորիա:Պուշկինի ստեղծագործությունների հիման վրա գրված օպերաներ
Իրանական լեռնաշխարհ

մինի|Իրանական լեռնաշխարհ
**Իրանական լեռնաշխարհ** կամ **Իրանական բարձրավանդակ** (), Առաջավոր Ասիայի լեռնաշխարհներից ամենամեծն ու ամենաանապատայինն է։

## Աշխարհագրական դիրք
Իրանական լեռնաշխարհը արևմուտքից արևելք ձգվում է մոտ 2500 կմ, իսկ հյուսիսից հարավ՝ 1500 կմ երկարությամբ։ Լեռնաշխարհի ⅔-ը ընկած է Իրանի, իսկ մնացած մասը Աֆղանստանի, Պակիստանի և Թուրքմենստանի տարածքներում։
[մինի|[Զագրոս|Զագրոսի լեռնաշղթայի հարավային մասը տիեզերքից]]
Լեռնաշխարհի ծայրամասային լեռների հյուսիսային և հարավային աղեղները լայն են բացված։ Լեռներից իր բարձրությամբ առանձնապես (մինչև 7690 մ) աչքի է ընկնում Հինդուկուշ լեռնաշղթան։ Լեռնաշխարհի հարավարևմտյան մասով ձգվում է ընդարձակ Զագրոսի լեռնաշղթան (մինչև 4548 մ)։

Լեռնաշխարհի կենտրոնական և հյուսիսային շրջաններում են տարածվում Դաշթե Քևիր, Դաշթե Լութ, Դաշթե Մարգոու անապատները։

Լեռնաշխարհի հարավարևմտյան և հյուսիսային մասերում կան նավթի ու գազի խոշոր հանքավայրեր։

## Կլիմա
Կլիման մերձարևադարձային է։ Տարեկան տեղումների քանակը 50 - 150 մմ է։

## Բուսականություն
Քարքարոտ անապատներում աճում են էֆեմերներ, օշինդր, աղուտաբույսեր։ Ավազուտներում հանդիպում է սաքսաուլ։ Լեռների վերին մասերը զբաղեցնում են լեռնային տափաստանները։ Բացառություն են կազմում Կասպից ծովի կողմում գտնվող Էլբուրսի լեռնաշղթայի հյուսիսային լանջերը, որտեղ արևմտյան և հյուսիսարևմտյան քամիների շնորհիվ մեծ քանակությամբ տեղումներ են լինում (2000 մմ)։ Այդ պատճառով այստեղ աճում են խոնավ լայնատերև անտառներ։

## Ծանոթագրություններ

Կատեգորիա:Լեռնաշխարհներ
Կատեգորիա:Իրանական լեռնաշխարհ
Ռոմեո + Ջուլիետա

**«Ռոմեո + Ջուլիետա» **(), ռեժիսոր Բազ Լուրմանի ֆիլմերից, որի գլխավոր դերերը մարմնավորում են Լեոնարդո ԴիԿապրիոն, Կլեր Դենսը, Ջոն Լեգուիզամոն, Խերոլդ Պերինոն, Փիթ Պոսթլետուեյտը, Փոլ Սորվինոն, Բրայան Դենեհին, Փոլ Ռադը, Վոնդի Կուրտիս-Հոլը, Միրիամ Մարգուլիսը։

Վերոնան վերածվել է հսկայական մեգապոլիսի։ Մոնտեկին և Կապուլետին պալատական ազնվականներից վերածվել են մաֆիականների, իսկ թրերով մարտը փոխարինված է փոխհրաձգություններով։ Բայց Ռոմեոն և Ջուլիետան այդպես էլ դեռ պատանի են մնացել, իսկ Շեքսպիրի աստվածային տողերը հնչում են փողոցային մարտիկների և թմրամոլների շուրթերից։ Փոխվում են ժամանակները, փոխվում են մարդիկ, բայց իրական սերը հավերժ է մնում։

## Ծանոթագրություններ

## Արտաքին հղումներ
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:20th Century Fox ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Բազ Լուրմանի ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ռոմեո և Ջուլիետ
Կատեգորիա:Ֆիլմեր դեռահասների համար
Կատեգորիա:Կանադական անգլերեն ֆիլմեր
Կատեգորիա:Ավստրալիական մելոդրամա ֆիլմեր
Կատեգորիա:Ֆիլմեր ինքնասպանության մասին
Կատեգորիա:Մայամիում նկարահանված ֆիլմեր
Կատեգորիա:Կանադական մելոդրամա ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:1990-ականների կանադական ֆիլմեր
Կատեգորիա:1990-ականների ավստրալիական ֆիլմեր
Կատեգորիա:Ամերիկյան քրեական դրամա ֆիլմեր
Արգումենտ (այլ կիրառումներ)

**Արգումենտ** () եզրը կարող է ունենալ հետևյալ կիրառումները.
* դատողություն (կամ փոխառնչվող դատողությունների համախումբ), որ արվում է մեկ այլ դատողության (կամ դատողությունների համակարգի, տեսակետների, տեսությունների և այլն) իսկությունը հաստատելու համար
* Տրամաբանության մեջ՝ ապացույցի նախադրույթ (կոչվում է նաև հիմնավորում կամ ապացույցի փաստարկ), երբեմն նաև ապացույցն ամբողջությամբ
* Մաթեմատիկայում ֆունկցիայի արգումենտ՝ փոփոխական (անկախ փոփոխական), որի արժեքներից են կախված ֆունկցիայի արժեքները
* Կոմպլեքս թվի արգումենտ (նաև ամպլիտուդ)՝ XOY կոորդինատական հարթության վրա տվյալ z = x+iy = r\left(cos\varphi+isin\varphi\right) թվին համապատասխանող (x,y) կետի շառավիղ վեկտորի և OX առանցքի \varphi անկյունն է։
Բազմաձևություն

n-չափանի տոպոլոգիական **բազմաձևություն** կոչվում է հաշվելի բազայով Հաուսդորֆյան տոպոլոգիական տարածությունը, որը տեղայնորեն հոմեոմորֆ է Էվկլիեդսյան n-չափանի տարածությանը։f։x→y արտապատկերումը կոչվում է հոմեոմորֆիզմ, եթե այն փոխմիարժեք է և անընդհատ։ Տոպոլոգիական տարածությունը կոչվում է անընդհատ, եթե նրա կամայական 2 կետերի համար այդ տարածության մեջ, գոյություն ունեն չհատվող շրջակայքեր։ Շատ կարևոր է, որ տոպոլոգիական բազմաձևությունները տեղայնորեն կառուցված են, ինչպես համապատասխան չափողականության Էվկլիդեսյան տարածություններ։ Սակայն կարելի է կառուցել տոպոլոգիական տարածություն, որը Հաուսդորֆյան է, տեղայնորեն հոմեոմորֆ է Էվկլիդեսյան տարածությանը, սակայն բազմաձևություն չէ։

Օրինակ. Դիտարկենք Էվկլիդեսյան հարթությամ մեջ y=α հավասարմամբ տրված զուգահեռ ուղիղների բազմությունը, որտեղ α-ն իռացիոնալ թիվ է։ Նման իռացիոնալ օրդինատներ ունեցող ուղիղների բազմությունը կազմում է Հաուսդորֆյան տոպոլոգիական տարածություն, տեղայնորեն հոմեոմորֆ է թվային ուղղին, սակայն տոպոլոգիական բազմաձևություն չէ, քանի-որ նրանում հնարավոր չէ ներմուծել հաշվելի բազա։ Դրանում համոզվելու համար ուղիղներից յուրաքանչյուրի վրա ֆիքսենք ինչ-որ հաշվելի անվերջ բազա։ Ակնհայտ է, որ դիտարկվող հավաքածուի ուղիղների բազաների միավորումը անհաշվելի է, քանի-որ նրա հզորությունը փոքր չէ իռացիոնալ թվերի բազմության հզորությունից։ Բազմաձևությունը կոչվում է բաց, եթե այն կոմպակտ է, և փակ՝ եթե այն չունի կոմպակտ բաղադրիչներ։

Կատեգորիա:Տոպոլոգիա
Էմիլի դը Ֆորեսթ

**Էմիլի դը Ֆորեսթ** (դան.` *Emmelie Charlotte-Victoria de Forest* կամ կարճ` *Emmelie de Forest*, ), դանիացի երգչուհի, ով 2013 թվականի մայիսին Only Teardrops երգը ներկայացնելով Դանիան Եվրատեսիլ 2013 երգի մրցույթում հաղթանակ է բերում իր երկրին։

## Մանկություն
Էմիլի դը Ֆորեսթը ծնվել է 1993 թվականի փետրվարի 28-ին Ռանդեսում, Դանիա։ Նրա մայրը՝ Էմիլի Էնգսթրոմը դանիացի է, իսկ հայրը՝ Ինգվար դը Ֆորեսթը ազգույթմաբ շվեդ է։ Էմիլին սկսել է երգել 9 տարեկանից։

## Կարիերա
### 2013-ից սկսած։ Եվրատեսիլ և Only Teardrops
2013 թվականի հունվարի 26-ին Էմիլին Only Teardrops երգով մասնակցելով Դանիայի Եվրատեսիլի ազգային ընտրությանը ճանաչվում է հաղթող և հնարավորություն է ստանում ներկայացնելու Դանիան Եվրատեսիլ 2013 երգի մրցույթում։

Ապրիլի 14-ին Էմիլին հայտարարում է, որ իր առաջին ալբոմը, որն անվանված է "Only Teardrops" թողարկվելու է մայիսի 6-ին՝ Եվրատեսիլից օրեր առաջ։

Մայիսի 14-ին Էմիլին մասնակցելով Եվրատեսիլ 2013 թվականի առաջին կիսաեզրափակիչ փուլին անցնում է եզրափակիչ փուլ և մայիսի 18-ին Էմիլին 281 միավորով ճանաչվում է հաղթող և հաջորդ տարվա մրցույթը տանում է իր երկիր։

## Սկավառակագրություն
### Ալբոմներ
*2013 - *Only Teardrops*'

### Սինգլներ
*2013 - "Only Teardrops"

## Ծանոթագրություններ

## Արտաքին հղումներ
*Երգչուհու պաշտոնական կայքը 

Կատեգորիա:Դանիացի երգչուհիներ
Կատեգորիա:1993 ծնունդներ
Կատեգորիա:Փետրվարի 28 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:21-րդ դարի երգչուհիներ
Գորեղամկներ

**Գորեղամկներ**, (լատիներեն՝ Spalax), կրծողների կարգի կաթնասունների սեռ։ Հայաստանում տարածված է մեկ տեսակ՝ սովորական գորեղամուկը։ Տարածված է Շիրակի, Արագածոտնի մարզերում։

Մարմնի երկարությունը մինչև 3 սմ է։ Վարում են ստորգետնյա կյանք։ Աչքերը հետզարգացած են, կտրիչները՝ շատ մեծ են՝ փորելուն հարմարված։ Ապրում են տափաստանային, անտառատափաստանային և լեռնամարգագետնային գոտիներում՝ մինչև 2500&nbsp;մ բարձրություններում։ Բազմանում են տարեկան մեկ անգամ, ունենում են 2–5 ձագ։ Սնվում են բույսերի ստորգետնյա մասերով (մեծ պաշար են կուտակում ձմռան համար)։ Երբեմն վնաս են հասցնում բանջարանոցներին. կրծում են արմատապտուղները։

Կատեգորիա:Կրծողներ
Ֆեռա Ֆոսեթ

**Ֆեռա Լենի Ֆոսեթ** (անգլ.՝ *Farrah Leni Fawcett*, ), ամերիկացի դերասանուհի։

## Կենսագրություն

Ծնվել է Քորփուս Քրիստի քաղաքում (Տեխաս)՝ Փոլին Էլիս Ֆոսեթի և Ջեյմս Ուիլյամ Ֆոսեթի ընտանիքում։ Ունեցել է ավագ քույր։ Ունի իռլանդական, ֆրանսիական, անգլիական և բնիկ ամերիկյան (Չոքթո ցեղ) ծագում։

## Ծանոթագրություններ

Կատեգորիա:1947 ծնունդներ
Կատեգորիա:2009 մահեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Քաղցկեղից մահացածներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացիներ անգլիական սերմամբ
Գերմաներեն Վիքիպեդիա

**Գերմաներեն Վիքիպեդիա** (), Վիքիպեդիա բազմալեզու և ազատ հանրագիտարանի գերմանալեզու տարբերակն է։ Մեծությամբ երկրորդն է՝ Անգլերեն Վիքիպեդիայից հետո։ Ստեղծվել է 2001 թվականի մարտի 16-ին։ Իսկ առաջին հոդվածը գրվեց հաջորդ իսկ օրը՝ մարտի 17-ին։

Ինչպես մնացած բոլոր Վիքիմեդիա-նախագծերը, Գերմաներեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է փոփոխել, հարստացնել, օգտագործել և տարածել այդ բովանդակությունը, քանի դեռ հետագա տարբերակները տարածվում են նույն սկբզունքներով և նշվում են հեղինակիները։

Ըստ խորության և ակտիվ մասնակիցների՝ Գերմաներեն Վիքիպեդիան 3-րդ է, և զիջում է միայն Անգլերեն և Ֆրանսերեն Վիքիպեդիաներին։

## Վիճակագրություն

Այսօր՝   -ին Վիքիպեդիայի գերմաներեն բաժինը ունի  ։ Գրանցված են  , նրանցից  կատարել են գոնե մեկ խմբագրում անցած 30 օրվա ընթացքում, իսկ   ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։

## Տես նաև
* Հոլանդերեն Վիքիպեդիա
* Վրացերեն Վիքիպեդիա
* Հայերեն Վիքիպեդիա

## Ծանոթագրություններ

Գերմաներեն
Կատեգորիա:Գերմաներեն հանրագիտարաններ
Վաղարշ

**Վաղարշ**, հայկական տղամարդու անուն է։ Պահլավերեն՝ Valaks, պարսկերեն՝ Valas անուններից, նշանակում է «ուժեղ»։ Հայերի մեջ տարածված է հնագույն ժամանակներից։ Սրանից հայերենում կան Վաղարշյան, Վաղարշակյան ազգանունները, ինչպես նաև Վաղարշապատ տեղանունը։

Ոմանք սրա փաղաքշական տարբերակը՝ Վաղարշակ, որտեղ ակը փաղաքշական ածանցն է, սխալ են մեկնաբանում՝ իբրև «ուժեղ Արշակ»՝ մատնացույց անելով սանսկրիտի bals և լատիներեն valor բառերը՝ «ամուր», «ուժեղ» իմաստով։ Հրաչյա Աճառյանը այս ստուգաբանումը համարում է կեղծ և անընդունելիԷ. Գ. Դուրգարյան, Անվանագիրք 1985 թ. Երևան։

### Հայտնի անվանակիրներ
*Վաղարշ Ա, (ծն. և մահվան թթ. անհայտ), Հայոց Արշակունի թագավոր 116-144–ին։ Սանատրուկ թագավորի որդին։
*Վաղարշ Բ, (ծն. թ. անհայտ – մոտ 198), Հայոց Արշակունի թագավոր 186–ից։
*Վաղարշ Ա Պարթև, ( *Balāsh*), Պարթևաստանի արքա մ.թ. 51-ից առ 78 թվականը։
*Վաղարշ Վաղարշյան, (*Վաղարշակ Բոգդանի Տեր-Պետրոսյան*, 1894, փետրվար 2 (14) - 1959, մայիսի 6), հայ դերասան, ռեժիսոր, դրամատուրգ, թատերական գործիչ։
#### Ուշագրավ փաստ
Արձակագիր Մովսես Արազու խորհրդով Վաղարշ Վաղարշյանն իր Վաղարշակ անունը բարեհնչունության համար դարձրել է Վաղարշ, այս Վաղարշ-ից էլ նոր ազգանուն սարքել և ընդունել Վաղարշ Վաղարշյան գրական անունը։
Գիդոն Կրեմեր

**Գիդոն Կրեմեր** (լատվիերեն՝ Gidons Krēmers, անգլերեն՝ Gidon Kremer, ), լատվիացի ջութակահար։

## Կենսագրություն
Կրեմերը ծնվել է Ռիգայում։ Նրա հայրը հրեա էր, իսկ մայրը ուներ լատվիական և շվեդական ծագում։ Իր առաջին երաժշտական դասերը նա առել է իր հորից և պապից, որոնք իրենց հերթին պրոֆեսիոնալ ջութակահարներ էին։ Նա սկզբում սովորել է Ռիգայում, այնուհետև տեղափոխվել է Մոսկվա, որտեղ որ սովորել է Մոսկվայի Կոնսերվատորիայում՝ Դավիդ Օյստրախի դասարանում։ Թագուհի Եղիզաբեթի Երաժշտական Մրցութում և Մոսկվայում անցկացվող Չայկովսկու անվան միջազգային մրցույթում նա գրավել է առաջին մրցանակները։ Մոնրեալի ջութակահարների մրցույթում նա գրավել է երկրորդ մրցանակը, իսկ Նիկոլո Պագանինիի անվան ջութակահարների մրցույթում կրկին առաջին մրցանակը։
Այս մրցույթներում գրաված մրցանակները նրան հնարավորություն են տալիս սեփական կարիերա սկսկելու։ Նա ելույթ է ունեցել բազմաթիվ նվագախմբերի և դիրիժորների հետ։

Նա տալիս է վարպետության դասեր և մասնակցում է տարբեր երաժշտական փառատոների՝ Ֆերբիե (Շվեյցարիա), Զալցբուրգի փառատոն, Մյունխենի փառատոն և այլն։

Նա հանդես է գալիս բազմաթիվ երաժիշտների հետ նաև կամերային երաժշտության ասպարեզում՝ Մարթա Արգերիխ, Միշա Մայսկի, Յո-Յո Մա, Յուրի Բաշմետ, Քիմ Քաշքաշյան, Կլեմենս Հագեն և այլք։

Կրեմերը կատարարում է տարբեր ժամանակաշրջանների և տարբեր ժանրերի երաժշտություններ՝ Վիվալդիից մինչև ժամանակակից կոմպոզիտորներ։
 
1983 թվականին գերմանացի կոմպոզիտոր Ռոբերտ Շումանի մասին նկարահանված ֆիլմում Գիդոն Կրեմերը կատարել է ջութակահար Նիկոլո Պագանինիի դերը և նվագել է ֆիլմում հնչող երաժշտական մասերը։
Այժմ նա բնակվում է Գերմանիայում։
Կրեմերը կատարել է բազմաթիվ ձայնագրություններ։

## Գործիքները
Այսօր Գիդոն Կրեմերը ունի հիմնական երեք գործիք՝ 1641 թվականի Նիկոլո Ամատի, 1730 թվականի Գվարներիուս դել Ջեզու և 1734 թվականի Ստրադիվարիուսի "Բարոն Ֆեիլիշ" անունով ջութակը։

## Ծանոթագրություններ

Կատեգորիա:Խորհրդային ջութակահարներ
Կատեգորիա:Լատիշ ջութակահարներ
Կատեգորիա:Հրեաներ
Կատեգորիա:Ռիգա քաղաքում ծնվածներ
Կատեգորիա:«Գրեմմի» մրցանակի դափնեկիրներ
Կատեգորիա:Լատվիայի հրեաներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Երաժշտական մրցույթի հաղթողներ
Կատեգորիա:Լատիշ դիրիժորներ
Կատեգորիա:Լատիշ երաժիշտներ
Իտալերեն Վիքիպեդիա

**Իտալերեն Վիքիպեդիա** (), Վիքիպեդիա բազմալեզու և ազատ հանրագիտարանի իտալալեզու տարբերակն է։ Ստեղծվել է 2001 թվականի հունիսի 11-ին։

Ինչպես մնացած բոլոր Վիքիմեդիա-նախագծերը, Իտալերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է փոփոխել, հարստացնել, օգտագործել և տարածել այդ բովանդակությունը, քանի դեռ հետագա տարբերակները տարածվում են նույն սկբզունքներով և նշվում են հեղինակիները։

## Պատմություն և Վիճակագրություն
մինի|աջից|250px|Ի նշան բողոքի` Իտալերեն Վիքիպեդիան շուրջ երկու օր փակ էր, 4 հոկտեմբեր 2011 թ.

Այսօր՝   -ին Վիքիպեդիայի իտալերեն բաժինը ունի  ։ Գրանցված են  , նրանցից  կատարել են գոնե մեկ խմբագրում անցած 30 օրվա ընթացքում, իսկ   ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։

### Հոդվածների քանակի աճը
* մայիսի 4, 2004 թվական  - 10 հազ. հոդված.
* հուլիսի 22, 2004 թվական  - 20 հազ. հոդված.
* նոյեմբերի 22, 2004 թվական  - 30 հազ. հոդված.
* ապրիլի 19, 2005 թվական  - 40 հազ. հոդված.
* հուլիսի 3, 2005 թվական  - 50 հազ. հոդված.
* օգոստոսի 19, 2005 թվական  - 60 հազ. հոդված.
* սեպտեմբերի 1, 2005 թվական  - 70 հազ. հոդված.
* սեպտեմբերի 5, 2005 թվական  - 80 հազ. հոդված.
* սեպտեմբերի 8, 2005 թվական  - 90 հազ. հոդված.
* սեպտեմբերի 9, 2005 թվական  - 100 հազ. հոդված.
* սեպտեմբերի 27, 2006 թվական  - 200 հազ. հոդված.
* մայիսի 21, 2007 թվական  - 300 հազ. հոդված.
* հունվարի 22, 2008 թվական  - 400 հազ. հոդված.
* հոկտեմբերի 3, 2008 թվական  - 500 հազ. հոդված.
* հունիսի 28, 2009 թվական  - 400 հազ. գրանցված մասնակից
* օգոստոսի 28, 2009 թվական  - 600 հազ. հոդված.
* դեկտեմբերի 17, 2009 թվական  - Իտալերեն Վիքիպեդիան հոդվածների թվով նորից անցնում է Ճապոներեն Վիքիպեդիայից
* ապրիլի 13, 2010 թվական  - 500 հազ. գրանցված մասնակից
* հունիսի 22, 2010 թվական  - 700 հազ. հոդված (Robie House).
* մայիսի 12, 2011 թվական  - 800 հազ. հոդված։ Իտալերեն Վիքիպեդիան հոդվածների թվով նորից անցնում է Լեհերեն Վիքիպեդիայից և հայտնվում չորրորդ հորիզոնականում
* մարտի 12, 2012 թվական  - 900 հազ. հոդված.
* հունվարի 22, 2013 թվական  - 1 մլն. հոդված

## Արտաքին հղումներ
* Իտալերեն Վիքիպեդիա

## Տես նաև
* Գերմաներեն Վիքիպեդիա
* Հոլանդերեն Վիքիպեդիա
* Ֆրանսերեն Վիքիպեդիա

Վիքիպեդիան ըստ լեզուների
Վիքիպեդիա
Ակներ (Սյունիքի մարզ)

**Ակներ**, գյուղ Հայաստանի Սյունիքի մարզի Գորիս համայնքում։

Գորիս քաղաքից հեռու է 2 կմ  դեպի հյուսիս-արևմուտք, Վերիշեն գյուղից անմիջապես հյուսիս-արևմուտք, Վարարակ գետի ափին, ծովի մակերևույթից 1600-1680 մ բարձրության վրա։

Հիմնադրվել է 1880 թվականին։ Բուռուն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Գորիսի շրջանի։ Ակները 1958-1990 թթ.-ին գտնվում էր Վերիշենի պետական տնտեսության կազմում, որից տարանջատվել է 1991 թ.-ին։ 1995 թվականից մտնում է Հայաստանի Սյունիքի մարզի մեջ։ Ակներ է վերանվանվել 2006 թ. հուլիսի 4-ին։

## Բնակչություն
Ըստ Հայաստանի 2011 թվականի մարդահամարի արդյունքների՝ Ակների մշտական բնակչությունը կազմել է 1374, առկա բնակչությունը՝ 991 մարդ։ Գյուղը հիմնադրման պահից բնակեցված է եղել հայերով, բնակչության փոփոխությունը ժամանակի ընթացքում՝ ստորև.

## Տնտեսություն
Բնակչությունը զբաղվում է անասնապահությամբ, խոզաբուծությամբ, թռչնաբուծությամբ, դաշտավարությամբ և այգեգործությամբ։ Նույնանուն աղբյուրներ գյուղից 2,5 կմ հյուսիս, Ձագեձորի բարձունքներում, որտեղից ստացվում են Գորիս քաղաքի ջրամատակարարման զգալի մասը։ Հնում կոչվել էին *Վարարակ*։ Այստեղից է սկիզբ առնում Վարարակ գետը, որն նախկինում կոչվել էր *Վարարակ* միայն վերին հոսանքի շրջանում։ Ակներից է բերված Գորիսի և Ակների երկու Էլեկտրակայանների ջուրը։ Հ. Հյուբշմանը, վկայակոչելով Ս. Օրբելյանին, սխալմամբ Ակները դարձնում է *Ակն*։

## Պատմամշակութային կառույցներ
Գյուղի մոտով է հոսում «Տերտերի առու» կոչվող ջրանցքը, որը կառուցված է եղել դեռևս X դարում։ Գյուղի տարածքում կան կիկլոպյան կառույցների, միջնադարյան բերդի ու այլ շինությունների հետքեր։

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Սյունիքի մարզի գյուղեր
Կատեգորիա:1880 թվականին հիմնադրված բնակավայրեր
Կատեգորիա:Գորիս համայնքի բնակավայրեր
Աղիտու

**Աղիտու**, գյուղ Հայաստանի Սյունիքի մարզի Սիսիան համայնքում։

## Անուն
Ռուսական կայսրության և Խորհրդային Միության ժամանակաշրջաններում բնակավայրն ունեցել է Աղուդի անունը։ Աղիտու է վերանվանվել Հայաստանի անկախության հռչակումից հետո՝ 1991 թվականին։

## Աշխարհագրությւոն
Աղիտուն գյուղը գտնվում է Որոտան գետի բարձրադիր ձախ ափին՝ ծովի մակերևույթից 1620-1700 մ բարձրության վրա։ Հեռավորությունը Սյունիքի մարզի մարսկենտրոն Կապան քաղաքից ճանապարհով կազմում է մոտ 99 կմ, իսկ Սիսիան քաղաքից հեռու է մոտ 3 կմ դեպի արևելք։

## Պատմություն
### Պատմամշակութային հուշարձաններ
Մոտակա քարանձավներում գտնվել են ուշ քարե դարի դամբարաններ։

Գյուղում կա VI-VII դարերի կոթող-մահարձան, գյուղից հարավ գտնվում են «Բերդատեղ» ավերակ բերդը, «Ձորագյուղ» և «Գյուղատեղ» ավերակ գյուղատեղիները։ Շրջակայքում կան հանքային աղբյուրներ։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Աղիտուի մշտական բնակչությունը կազմել է 436, առկա բնակչությունը՝ 356 մարդ։ Ռուսական կայսրության և Խորհրդային Միության ժամանակաշրջաններում՝ մինչև Արցախյան շարժումն ու ազգամիջյան բախումները, գյուղը բնակեցված է եղել հիմնականում ադրբեջանցիներով, այնուհետև՝ հայերով։

Ստորև ներկայացված է Աղիտուի բնակչության թվային փոփոխությունն ըստ տարիների.
 

## Տնտեսություն
Բնակչությունը զբաղվում է գյուղատնտեսությամբ։

## Տես նաև
* Աղիտուի պատմության և մշակույթի անշարժ հուշարձանների ցանկ (Սյունիքի մարզ)
* Աղիտուի մահարձան

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Թուրքմենբաշիի հայկական եկեղեցի

**Թուրքմենբաշիի հայկական եկեղեցի**, հայկական եկեղեցի Թուրքմենստանի Թուրքմենբաշի քաղաքում։ Այն Թուրքմենստանի միակ հայկական եկեղեցին է։ Կառուցվել է 1903 թվականին։ Այսօր չի գործում։ Թուրքմենստանի նախագահը նոյեմբերի 29-30 եկել է Հայաստան հանդիպել է Սերժ Սարգսյանի և Գարեգին Բ-ի հետ և խոստացել վերականգնել եկեղեցին։ Որոշ տվյալներով եկեղեցին կանգուն վիճակում է։

## Խորհրդային շրջանում
Խորհրդային շրջանում եկեղեցին չի գործել

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թուրքմենբաշի
ե
Կատեգորիա:Հայկական առաքելական գոյություն չունեցող վանքեր և եկեղեցիներ
Էլամերեն

աջից|մինի|էլամերեն գիր
**Էլամերեն**, էլամցիների լեզուն։ Ցեղականությունը դեռևս պարզված չէ։ Հայտնի է մ.թ.ա. IV հազարամյակի վերջերից մինչև մ.թ.ա. VI-V դդ. ընդգրկող գրավոր աղբյուրներից։ Տարբերվում են հին, միջին և նոր էլամերեններ։

## Հնչյունային կազմը
Հնչյունային կազմով հարուստ չի եղել։ Ունեցել է դիմայնություն, որոշյալություն արտահայտող ցուցիչներ։ Զուրկ է եղել հոլովներից։ Բայն ունեցել է եղանակա-ժամանակային ու կերպարային տարբերակումներ։ Գործածված են գաղափարագիր-հիերոգլիֆային և սեպագիր գրատեսակները։

## Տես նաև
* Ուրարտերեն

## Ծանոթագրություններ

Կատեգորիա:Էլամ
Կատեգորիա:Մերձավոր Արևելքի հին լեզուներ
Վլադիմիր Ենգիբարյան

**Վլադիմիր Նիկոլայի Ենգիբարյան** (), հայ նշանավոր բռնցքամարտիկ, Մելբուռնի Օլիմպիական խաղերի չեմպիոն (բռնցքամարտ, մինչև 63,5 կգ քաշային կարգ), Եվրոպայի եռակի և ԽՍՀՄ բազմակի չեմպիոն։

1959 թվականին հիմնադրել է Երևանի պատանի բռնցքամարտիկների հանրապետական դպրոցը, որի անփոփոխ տնօրենն էր մինչև 1995 թվականը, երբ տեղափոխվեց ԱՄՆ։

2009 թ. պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։

## Կենսագրություն
Վլադիմիր Ենգիբարյանը ծնվել է 1932 թվականի ապրիլի 24-ին Երևանում։ 14 տարեկանում սկսել է զբաղվել սպորտով։ Սկզբում մարզվել է Արտյոմ Հարությունյանի մոտ, այնուհետև՝ Էդուարդ Արիստակեսյանի։

1951 թվականին դարձել է ԽՍՀՄ առաջնության բրոնզե մեդալակիր։ 1952 թվականին կանչվել է հավաքների ԽՍՀՄ օլիմպիական հավաքականում, բայց չի մասնակցել Հելսինկում կայացած օլիմպիական խաղերին։ 1953 թվականին ԽՍՀՄ հավաքականի համար դեբյուտային Եվրոպայի առաջնությունում Վլադիմիրն առաջինն դարձեց Եվրոպայի չեմպիոն։

1955 թվականին առաջին անգամ հաղթել է ԽՍՀՄ առաջնությունում, իսկ 1956 թվականին Մելբուռնում կայացած օլիմպիական խաղերում Վլադիմիրը խորհրդային բռնցքամարտիկներից երկրորդը (Վլադիմիր Սաֆրոնովից հետո) նվաճում է օլիմպիական չեմպիոնի տիտղոսը։

1957 և 1959 թվականներին կրկին հաղթել է Եվրոպայի առաջնությունում։ Օլիմպիական խաղերին մեկնել է ֆավորիտի կարգավիճակով, սակայն, ստանալով ուսի վնասվածք, քառորդ եզրափակչում պարտվել է լեհ բռնցքամարտիկ Մարիան Կասպշիկին։ Այս պարտությունից հետո նա որոշել է ավարտի մարզական կարիերան։

Հետագայում զբաղվել է մարզչական գործունեությամբ։

2011 թվականից Երևանի մանկապատանեկան բռնցքամարտի դպրոցը կրում է նրա անունը):

1970-ական թվականներին ԽՍՀՄ մրցավարական հանձնաժողովը ներկայացնում էր Սիրողական բռնցքամարտի միջազգային ասոցիացիայում, որտեղ հանդես էր գալիս որպես մրցավար միջազգային խոշոր մրցաշարերում։

1993 թվականից ապրում էր (Լոս Անջելեսում ԱՄՆ-ի Կալիֆոռնիա նահանգում)։

Մահացել է 2013 թվականի փետրվարի 1-ին։ Թաղված է Երևանի քաղաքային պանթեոնում։

## Պատկերասրահ

Vladimir Yengibaryan stamp.jpg|Վլադիմիր Ենգիբարյանի պատկերով փոստային նամականիշ (Հայաստան, 2010
Վլադիմիր Ենգիբարյանի անվան ՀՀ բռնցքամարտի օլիմպիական դպրոց.jpg|Վլադիմիր Ենգիբարյանի անվան ՀՀ բռնցքամարտի օլիմպիական դպրոց
Vladimir Yengibaryan Olympics.png|Վլադիմիր Ենգիբարյանը Մելբուրնի օլիմպիական խաղերի ժամանակ


## Ծանոթագրություններ

Կատեգորիա:Հայ բռնցքամարտիկներ
Կատեգորիա:Հայ օլիմպիական չեմպիոններ
Կատեգորիա:Խորհրդահայեր
Կատեգորիա:ԽՍՀՄ օլիմպիական չեմպիոններ
Կատեգորիա:Բռնցքամարտիկներ այբբենական կարգով
Կատեգորիա:Անձինք նամականիշերի վրա
Կատեգորիա:ԽՄԿԿ անդամներ
Մարթա Արգերիխ

**Մարթա Արգերիխ** (, ), արգենտինացի դաշնակահարուհի։

## Կենսագրություն
Արգերիխը ծնվել է Արգենտինայում։ Նրա հայրը արգենտինացի էր, իսկ մայրը հրեա։ Արգերիխ ազգանունը կատալոնական է և այն շատ տարածված է Արգենտինայում և կատալոնյան Իսպանիայում։

Շատ վաղ տարիքից Արգերիխը ցուցաբերում է փայլուն երաժշտական տվյալներ։ Նա երկուս ու կես տարեկանում սկսում է դաշնամուր նվագել։ Արդեն երեք տարեկանում նա հեշտությամբ կարողանում էր դաշնամուրի վրա վերարտադրել ցանկացած իր լսած մեղեդի։ Բայց այնուամենայնիվ նրա երազանքը բժիշկ դառնալն էր։

Հինգ տարեկանում նրա մայրը նրան ներկայացնում է դաշնամուրի ուսուցիչ Վինչենցո Կարամուցցային, ով երեխայի մոտ նկատում է շատ մեծ երաժշտական տաղանդ։

Արգերիխն իր առաջին համերգը նվագում է ութ տարեկանում։ Նա կատարում է Լյուդվիգ վան Բեթհովենի առաջին դաշնամուրային կոնցերտը, Վոլֆգանգ Ամադեուս Մոցարտի ռե մինոր կոնցերտը, ինչպես նաև Յոհան Սեբաստիան Բախի հինգերորդ ֆրանսիական սյուիտը։

Այնուհետև Արգերիխ ընտանիքը տեղափոխվում է Եվրոպա։ Մարթան սովորում է տարբեր եվրոպական քաղաքներում, տարբեր վաստակավոր ուսուցիչների մոտ։ Նա սովորում է Անգլիայում, Ավստրիայում, Շվեյցարիայում։ Ընդամենը երկու շաբաթվա ընթացքում նա վաստակում է երկու առաջին մրցանակ՝ Ժնևում (Շվեյցարիա) և Բոլզանոյում (Իտալիա)։
 
1965 թվականին նա փայլուն ելույթ է ունենում Ֆրեդերիկ Շոպենի անվան դաշնակահարների մրցույթում Վարշավայում։ Իր չափազանց նուրբ և երաժշտական նվագի շնորհիվ նա միանգամից վաստակում է երեք մրցանակ։ Այնուհետև Արգերիխը սկսում է իր սոլո կարիերան։ Նա ելույթ է ունեցել աշխարհի շատ քաղաքներում կատարելով տարբեր ժամանակաշրջանների երաժշտություններ։ Բացի սոլո կարիերային նա նաև հանդես է գալիս տարբեր երաժիշտների հետ կամերային երաժշտության ասպարեզում։ Նրան որպես ժյուրի հրավիրում են տարբեր մրցույթների։ Արգերիխը զբաղվում է նաև բարեգործությամբ և դեպի մեծ բեմ ճանապարհ է բացում տարբեր երիտասարդ դաշնակահարների համար։ Նա ստացել բազում մրցանակներ, այդ թվում նաև 3 Գրեմմի, որպես տարվա լավագույն կատարող։ 2001 թվականին նա ճանաչվել է որպես տարվա արտիստ։

## Այլ տեղեկություններ
Արգերիխն ամուսնացել է երեք անգամ։ Նրա առաջին ամուսինը եղել է կոմպոզիտոր և դիրիժոր Ռոբերտ Չենը (ազգությամ չինացի)։ Այս ամուսնությունից ծնվել է ալտահարուհի Լիդա Չենը։ Երկրորդ անգամ նա ամուսնացել է դիրիժոր Շառլ Դյուտուայի հետ, որի հետ բազմիցս ելույթ է ունեցել։ Դյուտուայի հետ նա ունի մեկ դուստր՝ Աննի Դյուտուան։ Նրա 3-րդ ամուսինը ամերիկացի դաշնակահար Ստեֆեն Կովաչեվիչն է, որի հետ նա ունի մեկ դուստր՝ Ստեֆանի Արգերիխը։ 
1990 թվականից սկսած Արգերիխը տառապել է քաղցկեղով։ Նա բուժվել է, բայց քանի որ քաղցկեղը տարածվել էր իր օրգանիզմում, այն կրկնվել է։ Երկարատև բուժումից հետո Արգերիխը ապաքինվել է։ 2010 թվականից այս հիվանդությունը այլևս չի անհանգստացնում դաշնակահարուհուն։ Իր ապաքինվելու առիթով Արգերիխը հատուկ համերգ է նվագել Նյու Յորքյան Քարնեգի հոլում։ 
Այժմ նա իր կրտսեր դստեր հետ ապրում է Բրյուսելում և շարունակում է իր բարեգործությունը։ 
Նա մասնակցում է բազմաթիվ փառատոների։

## Ծանոթագրություններ

Կատեգորիա:Արգենտինացի դաշնակահարներ
Կատեգորիա:«Գրեմմի» մրցանակի դափնեկիրներ
Շենաթաղ

**Շենաթաղ**, գյուղ Հայաստանի Սյունիքի մարզի Սիսիան համայնքում։

## Անուն
Գյուղի պաշտոնական անունը Շենաթաղ է։ Ռուսական կայսրության ժամանակաշրջանում կոչվել է Շինաթաղ։ 1940 թվականին վերանվել է Լեռնաշեն, իսկ 1991 թվականին՝ Շենաթաղ։

## Աշխարհագրություն
Գտնվում է Սիսիանից մոտ 16 կմ հարավ-արևելք, Լորաձոր գետի հովտում, ծովի մակարդակից մոտ 1760 մ բարձրության վրա։ Հեռավորությունը Կապան մարզկենտրոնից կազմում է մոտ 119 կմ։

## Պատմություն
### Պատմամշակութային հուշարձաններ

Գյուղի շրջակայքում են կառուցվել Տատան և Սագու կոչվող ամրոցները։ Գյուղի կենտրոնում պահպանվել է Սուրբ Մարտիրոս եկեղեցին՝ կառուցված 1704 թվականին։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Շենաթաղի մշտական բնակչությունը կազմել է 389, առկա բնակչությունը՝ 313 մարդ։ Գյուղը մշտապես բնակեցված է եղել հայերով, որոնց նախնիների մի մասը գաղթել է Պարսկահայաստանի Խոյի և Սալմաստի շրջաններից, ինչպես նաև` Նախիջևանի Ղազանչի և Արցախի Հարար բնակավայրերից։ Ստորև ներկայացված է Շենաթաղ գյուղի բնակչության թվային փոփոխությունն ըստ տարիների.

## Տնտեսություն
Գյուղատնտեսական գործունեության հիմնական ուղղություններն են անասնապահությունը և դաշտավարությունը։ Ներկա պահին գյուղատնտեսությամբ է զբաղվում 146 տնային տնտեսություն։ Բավականին զարգացած է մեղվաբուծությունը։

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Մի անգամ Հռոմում

**«Մի անգամ Հռոմում» **()` ռեժիսոր Մարկ Սթիվեն Ջոնսոնի ֆիլմերից, որի գլխավոր դերերը մարմնավորում են Քրիստեն Բելը, Ջոշ Դյուամելը, Ուիլ Արնեթը, Ալեքսիս Ձենան, Ջոն Հիդերը, Դեքս Շեպարդը, Դենի Դե Վիտոն, Անժելիկա Հյուսթոնը, Քեյթ Միկուչին, Պեգգի Լիպտոնը։

## Սյուժե
Բեթին ապրում է Նյու Յորքում և բացարձակապես չի հավատում ռոմանտիկային։ Բայց մի անգամ նրա քույրը կանչում է իր հարսանքին, որը տեղի է ունենում Հռոմի հենց սրտում։ Եվ հակառակ իրեն՝ հարսանիքի վայրից քիչ հեռու գտնվում էր լեգենդար "Fantana D`Amore" շատրվանը, որտեղ տուրիստները մետաղադրամներ են գցում սիրո հարցում հաջողության հասնելու համար։ Ճարահատյալ աղջիկը շատրվանից վերցնում է մի քանի դրամներ՝ չիմանալով, որ այդ շատրվանն ունի հին հմայանքներ. արդյունքում մետաղադրամների տերերը սիրահարվում են Բեթիին և հանուն նրա պատրաստ են կտրել օվկիանոսը, միայն թե առաջարկեն իրենց ձեռքն ու սիրտը։ Բեթիին մնում է ձերբազատվել իր երկրպագուներից և գտնել իրական սերը։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Touchstone Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Մարկ Սթիվեն Ջոնսոնի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Նյու Յորքում